Kerri: Falastin mustaqilligi haqida BMTda bong urishdan foyda yo'q 
Isroil va Falastin yonma-yon tinchlikda yashay olishini ta'minlovchi bitimlar imzolanishi shart, deydi Kerri. Oxirgi marta tomonlar aprel oyida ko'rishgan. Muzokara samara bermagan.
Arab mamlakatlari bu mavzuni yana katta sahnaga olib chiqsa, boshqa muhim masalalar chetda qolib, bu samarasiz muloqot uchun vaqtni bekorga sarflashadi, deydi Amerika bosh diplomati. Kelayotgan dushanba kuni Rimda Kerri Isroil Bosh vaziri Benyamin Netanyaxu bilan uchrashadi. Vashington yahudiy davlatini Falastin bilan tinchlikka erishish uchun muzokara stoliga qaytishga undab kelmoqda. Obama ma'muriyati nazarida ikki tomon kelishib olmasdan Falastin mustaqil davlat bo'lsin deya bong urish uzoqni ko'zlamay ish tutish bo'ladi. Isroil va Falastin yonma-yon tinchlikda yashay olishini ta'minlovchi bitimlar imzolanishi shart, deydi Kerri. Oxirgi marta tomonlar aprel oyida ko'rishgan. Kerri vositachilik qilgan. Muzokara samara bermagan. Iordaniya singari davlatlar nigohida Isroil bilan til topishishni kutib o'tirish bu muammo hech qachon hal bo'lmaydi deganidir. Yahudiy davlat, ayniqsa, uning hozirgi hukumati, Falastinni alohida tuzum va jamiyat sifatida oyoqqa turishini xohlamaydi degan ishonch kuchli. Shu bois ham BMT Falastinni mustaqil davlat sifatida tan olsin degan rezolyutsiya yana olg'a surilishi mumkin. Iordaniya bu tashabbusga boshchilik qilmoqda.